今日係冬至所以早收工 睇完戲就過嚟黃埔行下 呢間餐廳好有聖誕氣氛 入面裝修同擺設都好靚 我哋兩個人唔係好肚餓 就叫左幾個小食同甜品 女仔就係鐘意食甜野呢 掋讚係上菜速度好快啊 靚女店員都好溫柔友善  ^芝士醬釀大啡菇^ 我想講呢嚟到勁香喎 上面仲有大大粒Nuts 芝士醬唔太重岩岩好 足足有六件三大隻菇  ^巴拿馬火腿蕃茄醬薄餅^ 上面有菜做配襯但都食得 好足料呀每一塊都有火腿 係高級薄片火腿好香好食  ^蜜糖單骨雞翼^ 超鐘意叫單骨雞翼容易食 唔係講笑我數左有成15件 一黎到已經聞到勁香推薦 食到係蜜糖味但唔會太甜  ^士多啤梨拿破崙抹茶芭菲^ 留意翻係每日限量新鮮即制 仲有機會售完就無得食架啦 上面係一件大大舊既拿破崙 下面係有切左片既士多啤梨 加埋有抹茶凍中和番岩岩好  ^「紅」奶昔^ 即係火龍果荔枝乳酪奶昔 飲落去唔會甜感覺好fresh 我同朋友覺得真係幾好飲